

**BESZÁMOLÓ**

**István Király Baptista Általános Iskola**

**2018/2019**

**KÓTAJ**

2019. június 25.

Tartalomjegyzék

TANULÓI STATISZTIKAI ADATOK 4

A NEVELŐ MUNKA SORÁN ELÉRT EREDMÉNYEK 4

**Neveltségi szint alakulása (kulturált beszéd, viselkedés)** 4

**Egészségnevelés terén kifejtett munka, eredmények** 5

**Környezetnevelés terén kifejtett munka, eredmények** 6

**Tanulók ellen indított fegyelmi eljárások száma, felsorolása, fegyelmi döntések megnevezése** 9

**Igazolt/igazolatlan mulasztások száma** 9

AZ OKTATÓ MUNKA ÉRTÉKELÉSE, TANULMÁNYI EREDMÉNYEK 9

**Tanulmányi átlageredmények** 9

**Versenyeredmények** 10

**Legutolsó országos mérések eredménye** 11

**A 2018. évi idegen nyelvi mérés eredményei** 13

**Továbbtanulási mutatók** 14

**Bibliaismeret és hitoktatás** 15

TEHETSÉGGONDOZÁS, FELZÁRKÓZTATÁS, EGYÉNI FEJLESZTÉS 15

**A tehetséggondozás formája, módja** 15

**A felzárkóztatás formája, módja** 16

**Sajátos nevelési igényű tanulók ellátása** 16

**BTMN-es tanulók ellátása** 17

**A DIFER-mérések eredményének összefoglalása** 17

**Iskolapszichológiai munka** 18

TANÓRÁN KÍVÜLI SZABADIDŐS FOGLALKOZÁSOK 18

SZEMÉLYI FELTÉTELEK ALAKULÁSA 19

**Pedagógus létszám** 19

**Pedagógiai munkát közvetlenül segítők, technikai dolgozók, közfoglalkoztatottak száma** 20

**Pedagógus továbbképzések, szakvizsgák** 20

**Pedagógusminősítés, szaktanácsadás, tanfelügyelők** 21

**Belépő új pedagógusok segítése** 22

**Belső tudásmegosztás** 22

TÁRGYI FELTÉTELEK ALAKULÁSA 22

**Az épület állaga** 22

**Az ésszerű gazdálkodás érdekében megtett intézkedések** 23

**Tárgyi eszközök állapota, változások** 23

BELSŐ KOMMUNIKÁCIÓ, INFORMÁCIÓ ÁRAMOLTATÁS FORMÁJA, MÓDJA, HATÉKONYSÁGA 24

GYERMEKVÉDELMI MUNKA 24

**Éves munka értékelése** 24

**Gyermekvédelemmel kapcsolatos statisztikai adatok** 25

INTÉZMÉNYI ÖNÉRTÉKELÉS 26

KÖZÖSSÉGI RENDEZVÉNYEK, ÜNNEPSÉGEK, PROGRAMOK 26

SIKERES PÁLYÁZATOK, SAJÁT BEVÉTELEK ALAKULÁSA 31

IGAZGATÓI ÖSSZEGZÉS 31

TERVEK A KÖVETKEZŐ TANÉVRE 32

1. TANULÓI STATISZTIKAI ADATOK

Október 1-jei tanulóadatok: 284 fő

Tanévközben érkező tanulók: 5 fő

Tanév során távozó tanulók: 6 fő

Tanév végén osztályozott tanulók: 281 fő

1. **A NEVELŐ MUNKA SORÁN ELÉRT EREDMÉNYEK**
2. **Neveltségi szint alakulása (kulturált beszéd, viselkedés)**

Iskolánk tanulóinak jelentős hányada hátrányos, illetve halmozottan hátrányos helyzetű. Szociális hátrányuk meghatározza viselkedéskultúrájukat, hiszen a gyermekek személyiségfejlődését a család, a kortárscsoport és más környezeti hatások is nagyban befolyásolják. A nevelőszülői hálózatba érkezett gyerekek - minden bizonnyal nehéz sorsuk, hányattatott életük miatt - a közösségi élet szabályait nehezen tartják be, lassabban alkalmazkodnak az új normákhoz, s talán épp emiatt a beilleszkedés is lassabb a közösségbe.

Mint a magatartás-jegyek alakulása is mutatja, tanulóink többsége fegyelmezett, az osztályok csak néhány tanulóját, tanulócsoportját jellemzi fegyelmezetlenség, pedagógusokkal szembeni tiszteletlen viselkedés.

Diákjaink egy részénél hiányzik az egymáshoz való alkalmazkodás, elfogadás képessége, mások tisztelete, megbecsülése. Ennek javulása érdekében az oktatási-nevelési folyamatban fejlesztjük a tanulók önismeretét, együttműködési készségüket. A szituációs játékok, közösségépítő programok mind ezt a célt szolgálják. Hozzájárulunk megfelelő szokásaik, a pozitív értékekkel történő azonosulásuk fokozatos kialakításához. Figyelmet fordítunk az ünnepélyeken, megemlékezéseken a tanulók nemzeti identitásának fejlesztésére, hazaszeretetük mélyítésére, amire nagy szükségük van, mert egy erős identitástudat hozzájárul pozitív énképük kialakulásához.

Annak ellenére - vagy éppen ezért - hogy tanulóink között sok a hátrányos, illetve halmozottan hátrányos helyzetű, büszkék lehetünk arra, hogy szociálisan érzékenyek. Karácsony előtt a cipős doboz gyűjtő akció során a maguk módján rengeteg szeretetet tudtak adni hasonló, vagy még nehezebb sorban élő társuknak. A baptista iskolák országos cipős doboz gyűjtő akciójában 2. helyezést értek el.

Régi bölcsesség, hogy a példamutatás a leghatásosabb nevelési módszer.

A nevelőink ezt szem előtt tartva személyes példamutatásukkal járulnak hozzá, hogy a tanulók a napszaknak megfelelő köszöntési formákkal üdvözöljék a felnőtteket, s kortársaikat. A kezünkben lévő nevelési eszközöket, meggyőzési módokat kihasználva törekszünk a csúnya beszéd visszaszorítására, a trágár kifejezések elkerülésére. Sajnos teljesen kizárni nem tudjuk, hiszen a gyerekek ezt tapasztalják a családban az őket körülvevő kulturális légkörben. /TV, filmek, zene, számítógépes játékok, sztárok stb./

A másság elfogadására, tiszteletére már kiskoruktól meg kell tanítani gyermekeinket. Iskolánkba több olyan tanuló jár, akik testi fogyatékosságuk, bőrszínük, tartós betegségük miatt különböznek társaiktól. A gyerekek az együttélési szabályokat betartják velük kapcsolatban, az érintett osztályközösségek befogadóak, toleránsak velük szemben.

A mások iránti tiszteletnek jó példája intézményünkben az a kezdeményezés, miszerint minden tanévben több alkalommal is meglátogatjuk községünk idősek otthonainak lakóit. Az Idősek napja, a karácsony, a nőnap, az anyák napja azon alkalmak közé tartozik, amikor is tanulóink műsorukkal, apró ajándékaikkal örvendeztetik meg őket.

1. **Egészségnevelés terén kifejtett munka, eredmények**

A gyerekek hosszú éveket töltenek az iskolában, így az a család mellett az egészségfejlesztés, egészségnevelés legfontosabb színtere. Ebben az időszakban még érdemi hatást lehet gyakorolni személyiségfejlődésükre, mely nagymértékben meghatározza az életmódjukban később kialakuló szokásaikat. Ennek a korosztálynak az egészség-magatartása határozza meg a jövő felnőtt lakosságának egészségi állapotát.

Az egészségnevelés, egészségfejlesztés az iskola egész életébe, mindennapjaiba beépülő tevékenység, mely tanórai és tanórán kívüli foglalkozások, a társas együttlétet támogató rendezvények keretében valósult meg.

A tanterv által előírt egészségnevelési témák tanórai feldolgozása elsősorban a testi-lelki egészség elméleti megalapozását szolgálta, de nagy hangsúlyt fektettünk az ismeretszerzésre, szemléletformálásra is.

Míg a testnevelés órai foglalkozások elsősorban az egészséges testi fejlődéshez szükséges mozgásanyag elsajátítását, megszerettetését szolgálták, addig a játék, mint közösségépítő, a társas együttlétet erősítő eszköz dominált.

„Mozdulj az egészségedért!”, Mikulás és Nyuszi futás, a Gyermek nap sportprogramjai fejlesztették tanulóink egész személyiségét, fokozták a társas kapcsolatok elmélyítését.

„Kerekezz a holnapért!” a kerékpáros közlekedést népszerűsítette. A program felhívta a figyelmet a környezeti ártalmakra, segített tanulóink környezettudatosabb magatartásra ösztönzésében.

Egészségmegőrző céllal igény szerint úszásoktatást biztosítottunk, de sajnálatos módon egyre kevesebb gyermeket tudunk bevonni e kímélő, mégis sokoldalú fejlesztést nyújtó mozgásformába.

A sportkörökkel lehetőséget teremtettünk az életminőséget javító sporttevékenységek végzésére (aerobik, futball, floorball, önvédelem, tollaslabda).

A meglévő természeti értékek, az egészség és környezet harmonikus viszonyának megőrzését célozták az osztálykirándulások.

Az egészséges életmód fontos alappillére az egészséges táplálkozás. Ehhez nyújtottunk segítséget tanórákon, osztályfoglalkozásokon, irányt mutatva az egészséges étrend, a tápanyagbevitel helyes arányának összeállításához.

A NETFIT mérés és az egészségügyi szakemberek által végzett szűrések sokat segítettek abban, hogy képet kapjunk tanulóink aktuális egészségi állapotáról és ennek függvényében tervezhessük a szükséges területek fejlesztését.

Minden, az egészségneveléssel kapcsolatos tevékenységünk a tanulók testi, lelki, szellemi fejlődését szolgálta. Tudatosítottuk, hogy az egészségügyi kultúra az általános műveltség szerves részét képezi, mert az egészséges életmód ismerete ugyanolyan fontos, mint bármely tudományé. Tanulóink megértették, hogy az egészség segíti őket céljaik elérésében, a környezethez való alkalmazkodásban, teljesítményük növelésében. Képessé váltak életmódjukra vonatkozóan helyes döntéseket hozni, egészséges életvitelt kialakítani, mert az egészség a kiegyensúlyozott, boldog és sikeres élet eszköze.

1. **Környezetnevelés terén kifejtett munka, eredmények**

A 2017/18-as tanév végén újra benyújtottuk pályázatunkat az Ökoiskolai címre, amit sikerült is megnyernünk. Megvédésre került Ökoiskolai címünk.

A tanévet az ÖKO-munkacsoport megalakításával indítottuk, amelynek tagjai szervezik, irányítják és összehangolják a munkát az egyes évfolyamokon. Felügyelik az iskola tevékenységének a környezetre gyakorolt hatását, az igényes környezet kialakítását, illetve kialakíttatását a diákok körében. Fizikai környezetünket zöld növények, diákjaink képzőművészeti alkotásai díszítik, ezzel is jelezve a fenntarthatóságot.

Fontos feladatnak tekintjük a környezettudatos magatartásformák folyamatos fejlesztését, mely nemcsak a természetismeret, biológia, kémia, földrajz órákon valósul meg, hanem iskolán kívüli foglalkozásainkon, rendezvényeinken is.

Ennek érdekében dolgoztunk a tanév során:

* Az osztályok minden évszakban újrahasznosított anyagokból készített dekorációkkal díszítették fel tantermeiket, így nevezve be a „Környezetbarát tanterem” elnevezésű versenyre.
* Nagyon kedveltek iskolánkban a kézműves foglalkozások. Minden évszakban igyekeztünk természetes alapanyagokat vagy újrahasznosított alapanyagokat felhasználni ezek során.
* Az egészséges életmódra nevelést segítette az iskolagyümölcs programunk.
* Az iskolai élet minden területén törekedtünk a fenntartható fejlődés szempontjainak figyelembe vételére, takarékoskodtunk az energiával, vízzel és a papírral. A zöld Dök tagjai energia őrjáratot szervezve felügyelték mindezt.
* Az iskola területén napi szinten próbáltuk a szelektív hulladékgyűjtést népszerűsíteni, ennek érdekében helyeztünk ki papírhulladék gyűjtőket.
* A kerékpártároló folyamatosan működik, ami annak köszönhető, hogy egyre nagyobb számmal érkeznek a gyerekek biciklivel iskolába.
* Heti egy alkalommal működött iskolánkban környezetvédelmi szakkör, ahol hétről –hétre fontos témákat dolgoztak fel gyermekeink.
* A jeles ünnepkörökről rendszeresen megemlékezünk kiállítások, műsorok formájában.
* Minden évben képviselteti magát iskolánk a falu szüreti vigasságán. Nem volt ez másképp idén sem. Őszi terményekkel díszített sátrunk például dobogós lett a sátorszépségversenyen.
* Csatlakoztunk az ENSZ által meghirdetett**A világ legnagyobb tanórája** elnevezésű projekthez, melynek keretén belül közel 80 tanulónk kapott ötleteket ahhoz, hogyan lehet világvédő.
* A már hagyománnyá vált „Kerekezz a holnapért!„elnevezésű autómentes napon iskolánk tanulói kerékpártúrára mentek a közeli Speker-tanyára, ahol az állattartás - és gondozás rejtelmeivel ismerkedtek. Alsósaink az Ibrányi Fráter Kúriához sétáltak, ahol játékos feladatokat oldottak meg.
* A tavalyi évhez hasonlóan idén is megtartottunk a Pályaorientációs napot. Tanulóink több helyszínen ismerkedtek a különböző szakmák rejtelmeivel, melyek között olyan természetközeli munkákkal is megismerkedtek, mint az állattenyésztés vagy a virágkötészet.
* A téli madáretetés fontosságára és hasznosságára is felhívtuk a figyelmet. A madáretetők kihelyezése után iskolánk tanulói nyolc héten át felügyelték, hogy azok ne legyenek üresek, s így kis madárkáink megfelelő eleséghez jussanak.
* Az iskolai karácsonyi ünnephez a fenyőfát természetes anyagokból készült díszekkel öltöztettük fel, így készült a mi ÖKO-karácsonyfánk.
* Február a farsang időszaka. Hagyományainkhoz híven mind a tantermi, mind a kézműves foglalkozáson elkészült dekorációk az újrahasznosítás jegyében természetes alapanyagok minél szélesebb körű felhasználásával készültek el.
* A Víz világnapja alkalmából ötödikeseink egy könyvtári órán vettek részt, ahol hasznos ismereteket hallhattak a vízzel való takarékoskodás illetve a szemétcsökkentés témakörökben.
* Már hagyományosnak számít a márciusban megtartott tehetségnapunk, a π -day, ahol a természettudomány izgalmasabb oldalát is megismerhetik tanulóink.
* 2019. március 18-22 között került megrendezésre a Fenntarthatósági Témahét, melyet az Emberi Erőforrások Minisztériumának felkérésére a PontVelem Nonprofit Kft. szervezett meg. Ehhez a programhoz iskolánk 6.a osztálya csatlakozott. Ezeken a tanítási órákon a gyerek saját maguk tapasztalhatták meg a különböző környezeti problémákat.
* Három héten át tartó Honfoglalás projektünk kiváló alkalmat biztosított iskolánk minden évfolyamának, hogy az önálló ismeretszerzést még inkább hasznosítva minél szélesebb körű ismereteket szerezzenek elődjeink szellemi és tárgyi hagyományaival, történelmi emlékeivel. Ennek zárásaként minden évfolyam bemutatta a projektben végzett tevékenységét, kiállítást rendeztek az elkészített munkadarabokból, tárgyakból. A táltosok és gyógyító füveik alprojekt kapcsán például finom és egészséges gyógyfüvekből főzött teákat kóstolhattak.
* Az osztálykirándulások alkalmával törekedtünk olyan helyszíneket, kirándulási lehetőségeket választani, amely elősegítette a gyerekek természet - és környezettudatos szemléletének formálását, és hazánk természeti és kultúrtörténeti értékeinek megismerését.
* A mozgás örömére több sportrendezvénnyel is ösztönözzük tanulóinkat. Ezek közül a legnépszerűbbek az akadályversenyek és a Baptista Labdarúgó Kupa. Júniusban azonban ezek népszerűségét is sikerült felülmúlni a gyereknapi programokkal: a vízifocival, buborékfocival, falmászással, ugráló várakkal, az eurojumppal.
* További cél a környezeti nevelési tevékenységek színvonalának emelése. Célunk a civil szervezetekkel, más oktatási intézményekkel való együttműködés továbbá a helyi közösség, a közvetlen környezet adottságainak, lehetőségeinek kihasználása.

1. **Tanulók ellen indított fegyelmi eljárások száma, felsorolása, fegyelmi döntések megnevezése**

Fegyelmi eljárás az idei tanévben nem volt.

1. **Igazolt/igazolatlan mulasztások száma**

|  |  |  |  |  |  |
| --- | --- | --- | --- | --- | --- |
| Igazoltan mulasztott napok száma | Igazolatlanul mulasztott napok száma | Összesen mulasztott napok száma | Igazoltan mulasztott órák száma | Igazolatlanul mulasztott órák száma | Összesen mulasztott órák száma |
| 8210 | 148 | 8358 | 44945 | 808 | 45753 |
| Mulasztási átlag 29,9 nap/fő | | | | | |
| Mulasztási átlag164 óra /fő | | | | | |

1. **AZ OKTATÓ MUNKA ÉRTÉKELÉSE, TANULMÁNYI EREDMÉNYEK**
2. **Tanulmányi átlageredmények**

|  |  |
| --- | --- |
| Tanulmányi átlag | 3,57 |
| Javító vizsgára bukottak száma | 29 |
| Osztályozó vizsgára bukottak száma | 2 |
| Osztályismétlésre bukottak száma | 13 |
| Kitűnő tanulók száma | 35 |
| Jeles tanulók száma | 27 |
| Nevelőtestületi dicséretesek száma | 13 |

Nevelőtestületi dicséretben részesült tanulók:

* Molnár Kitti 2.a
* Lipcsei Doroti 2.a
* Szilágyi Máté 2.b
* Varga Jázmin Natália 3.a
* Barkó Péter Lóránt 4.b
* Török Laura Lilla 4.b
* Mokánszki Dorina 4.b
* Szilágyi Hanna 5.b
* Kovács Viktória 6.b
* Horváth Sára Ildikó 7.a
* Fürj József Krisztián 7.a
* Kövér Máté 8.a
* Sipos Ivett Noémi 8.a

Az Év Diákja címet az idei tanévben Nagy Péter 8.a osztályos tanuló kapta, Művészeti Díjban Zsidai Letti 7.a osztályos tanuló részesült.




1. **Versenyeredmények**

A gyerekek és nevelőik az idén is több helyi és országos versenyen vettek részt, ahol kiváló eredményeket értek el:


|  |  |  |  |
| --- | --- | --- | --- |
| **Országos, területi versenyek** | | | |
| Verseny | Helyezés | Tanuló | Felkészítő tanár |
| Országos Baptista Matematika Versenyen | I. helyezést ért el | Bánóczi Patrik  3.a osztályos tanuló | Huncsik Sándor |
| Országos Baptista Matematika Versenyen | IV. helyezést ért el | Szilágyi Máté  2.b osztályos tanuló | Bajnayné Fodor Irén |
| Országos Baptista Matematika Versenyen | IV. helyezést ért el | Dudás Gergely  5.b osztályos tanuló | Szilvássy Klára |
| Országos Baptista Matematika Versenyen | IV. helyezést ért el | Nagy Péter  8.a osztályos tanuló | Szuhóczki Krisztina |
| Országos Baptista Matematika Versenyen | VI. helyezést ért el | Umooh Dominik  6.a osztályos tanuló | Szikszay Istvánné |
| Országos Baptista Szavalóversenyen | Különdíjas lett | Molnár Kitti  2.a osztályos tanuló | Kissné Tamás Judit |
| Országos Baptista Szavalóversenyen | Különdíjas lett | Tóth Tifani Klarissza  4.b osztályos tanuló | Majoros Györgyné |
| A Gyöngyhalász Országos Baptista Ki mit tud?-on | II. helyezést ért el | Dankó Zsófia  1.b osztályos tanuló | Rimóczyné Barátfalvi Ágnes |
| Sziporka Országos Matematika Versenyen | VI. helyezést ért el | Umooh Dominik 6.a osztályos tanuló | Szikszay Istvánné |
| Az Országos Baptista Színjátszó Találkozón | Gézengúz csapatunk | Arany minősítést kapott | Gebri Andrea és  Szendrei Gábor |
| „Bóbita, bóbita táncol” című megyei rajzpályázaton | II. helyezést ért el | Shareef Edina Fatima  7.a osztályos tanuló | Szilvássy Klára |
| Országos Baptista Néptánc fesztiválon | Bokréták csapatunk | Ezüst minősítést kapott | Kissné Tamás Judit |

1. **Legutolsó országos mérések eredménye**

2018. évi Országos Kompetenciamérés eredményei



A 2018-as kompetenciamérésen 6. évfolyamon matematikából az országos átlageredmény felett teljesítettek diákjaink. A 8. évfolyam teljesítménye bár elmaradt az országos átlagtól, az eredmény nem különbözik szignifikánsan. Szövegértésből mindkét évfolyam teljesítménye elmaradt az országos átlagtól. Míg 6. évfolyamon ezek az eredmények szignifikánsan gyengébbek az országos eredménynél, addig 8. évfolyamon az eredmények nem különböznek szignifikánsan. A viszonyítási csoportokhoz viszonyítva az iskola tanulóinak eredménye nem különbözik szignifikánsan. Átlageredmény csak a 6. évfolyamon, szövegértés területén alacsonyabb a községi és a nagy községek általános iskoláinak eredményeihez képest. Matematikából 6. évfolyamon a tanulók eredménye szignifikánsan magasabb a viszonyítási csoportok eredményeihez képest.



A kompetenciamérések során az iskola tanulóinak teljesítményét a családi háttér index alapján is értékelik. Intézményünkben mindkét évfolyam rendelkezik megbízható CSH-indexszel. Ez alapján megállapítható, hogy a tanulók 6. évfolyamon szövegértésből, 8. évfolyamon matematikából és szövegértésből is az elvárásnak megfelelően teljesítettek, az eredmény nem különbözik szignifikánsan a várhatótól. A 2018-as 6. évfolyamos matematika eredmény a CSH-index alapján a várható eredménynél magasabb.

2018-ban az István Király Baptista Általános Iskola egyes szinteken elhelyezkedő hatodikos tanulói százalékos aránya matematikából:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | I. szint alatt | 1. szint | 2. szint | 3. szint | 4. szint | 5. szint | 6. szint | 7. szint |
| 6.a | \_\_\_ | \_\_\_ | 1fő | 8 fő | 2 fő | 3fő | \_\_\_­ | \_\_\_ |
| 6. b | \_\_\_ | 1 fő | \_\_\_ | 7fő | 5 fő | \_\_\_ | 1 fő | \_\_\_ |
| 6. évfolyam | \_\_\_ | 1 fő | 81ő | 15 fő | 7 fő | 3 fő | \_\_\_ | \_\_\_ |
| %-os | \_\_\_ | 3% | 3% | 53, 6% | 25% | 11% | 3% | \_\_\_ |

2018-ban az István Király Baptista Általános Iskola egyes szinteken elhelyezkedő hatodikos tanulói százalékos aránya szövegértésből:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | I. szint alatti | 1. szint | 2. szint | 3. szint | 4. szint | 5. szint | 6. szint | 7. szint |
| 6. a | \_\_\_ | \_\_\_ | 5 fő | 4 fő | 3 fő | 2 fő | \_\_\_ | \_\_\_ |
| 6. b | \_\_\_ | 2 fő | 9 fő | 1 fő | \_\_\_ | 1 fő | 1 fő | \_\_\_ |
| 6. évfolyam |  | 2 fő | 14 fő | 5 fő | 3 fő | 3 fő | 1 fő | \_\_\_ |
| %-os |  | 7,1% | 50% | 17,8% | 10,7% | 10,7% | 3% | \_\_\_ |

2018-ban az István Király Baptista Általános Iskola egyes szinteken elhelyezkedő nyolcadikos tanulói százalékos aránya matematikából:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | I. szint alatti | 1. szint | 2. szint | 3. szint | 4. szint | 5. szint | 6. szint | 7.szint |
| 8.a | \_\_\_ | \_\_\_ | 7 fő | 2 fő | 7 fő | 2 fő | 2 fő | \_\_\_ |
| 8. b | \_\_\_ | \_\_\_ | 2 fő | 6 fő | 4 fő | 1 fő | 1 fő | \_\_\_ |
| 8. évfolyam | \_\_\_ | \_\_\_ | 9 fő | 8 fő | 11 fő | 3 fő | 3 fő | \_\_\_ |
| %-os | **\_\_\_** | **\_\_\_** | **26%** | **23%** | **32%** | **8%** | **8%** | **\_\_\_** |

2018-ban az István Király Baptista Általános Iskola egyes szinteken elhelyezkedő nyolcadikos tanulói százalékos aránya szövegértésből:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | I. szint alatti | 1. szint | 2. szint | 3. szint | 4. szint | 5. szint | 6. szint | 7. szint |
| 8. a | \_\_\_ | \_\_\_ | 1 fő | 5 fő | 7 fő | 2 fő | 3 fő | 2 fő |
| 8. b | \_\_\_ | \_\_\_ | 2 fő | 5 fő | 4 fő | 2 fő | 1 fő | \_\_\_ |
| 8. évfolyam |  |  | 3 fő | 10 fő | 11 fő | 4 fő | 4 fő | 2 fő |
| %-os | **\_\_\_** | **\_\_\_** | **8 %** | **29 %** | **32 %** | **11 %** | **11 %** | **5 %** |

Összefoglalva a kompetenciamérések legfontosabb tanulságait az iskola további oktató- nevelő munkája során a következő fejlesztési célokat kell előtérbe helyezni:

* Az olvasási, szövegalkotási és matematikai eszköztudás fejlesztése.
* A hátrányok leküzdése érdekében el kell érnünk a céltudatos készülést a mérésekre.
* Motiválni kell tanulóinkat a kitartó munkához.

**A 2018. évi idegen nyelvi mérés eredményei**

Az István Király Baptista Általános Iskolában a 2018/2019-es tanévben a 6. és 8. évfolyamos tanulók vettek részt az idegen nyelvi mérésen angol nyelvből. Az idegen nyelvi mérés során a 6. évfolyamon a tanulók A1-es szintű, 8. évfolyamon A2-es szintű feladatlapot töltöttek ki. Annak a tanulónak a nyelvtudása felelt meg az adott KER (Közös Európai Referenciakeret) szerinti szintnek, aki a feladatlapon elérhető maximális pontszám 60%-át elérte.

A mérés két alapkészségen (hallott szöveg értése és olvasott szöveg értése) keresztül, mérte a nyelvtudást. A1-es szinten a hallott szöveg és az olvasott szöveg értése megoldási maximum pontszáma 15 - 15 pont, összesen 30 pontszám. A2-es szinten a hallott szöveg és az olvasott szöveg értése megoldási maximum pontszáma 20 - 20 pont, összesen 40 pontszám.

2019-ben az idegen nyelvi mérésben 57 tanuló vett részt angol nyelvből. 6, évfolyamon 30 fő, 8. évfolyamon 27 tanuló. A központilag kiadott javítási-értékelési útmutató alapján helyben javítottuk és értékeltükaz eredményeket.

**Méréseredmények:**

|  |  |  |  |
| --- | --- | --- | --- |
| Osztály | Olvasott szöveg | Hallott szöveg | Összesen |
| 6. a | 70% | 83% | 76,5% |
| 6. b | 63% | 89% | 76% |
| Összesen | 66,5% | 86% | 76% |

|  |  |  |  |
| --- | --- | --- | --- |
| Osztály | Olvasott szöveg | Hallott szöveg | Összesen |
| 8. a | 66% | 64% | 65% |
| 8.b | 56% | 83% | 71% |
| Összesen | 61% | 73,5% | 68% |

A tanulók összteljesítménye a 60%-ot meghaladta. A hallott szöveg értése területen 6. évfolyamon és a 8. b osztályban jobb eredményt értek el, mint az olvasott szöveg értése területen. Egyéni teljesítmények alakulása: 6. évfolyamon 5 tanuló (16,6%) teljesített 60% alatt, míg nyolcadik évfolyamon 12 tanuló (44%). 100%-os teljesítményt nyújtott a 6. évfolyamon 3 tanuló (10%), 8. évfolyamon 1 tanuló (4%).

1. **Továbbtanulási mutatók**

A pályaválasztás megkönnyítése céljából a 7-8. osztályos diákjainkkal ellátogattunk Budapestre, ahol megrendezésre került a szakmák közötti Európa-bajnokság. A magyar csapat összesen 26 szakmában képviseltette magát.

2018. október 11-én megrendezésre került a „Dönts jól, jövőd a tét!” című pályaválasztási kiállítás a Continentál Arénában, ahová ellátogattunk végzős diákjainkkal. A kiállításon tanulóink gyakorlati bemutatók segítségével tájékozódhattak a munka világáról. A szakmaudvarban különböző szakmák látványos illusztrálása zajlott: virágkötészet, mini labor, vérnyomás-és vércukorszint mérés, újraélesztés bemutatása, smink és frizurakészítés, pék és cukrásztermékek készítése-kóstolása, CNC esztergagép működtetése, LEGO robotok, autós szimulációs fal, robotprogramozás tette még tartalmasabbá a programot.

Úgy gondoljuk, hogy a sokszínű és színes programoknak köszönhetően gyermekeink hasznos információkkal lettek gazdagabbak, és talán azt is sikerült elérnünk, hogy némelyikük megtalálta a számára vonzó életpályát.

A nyolcadik évfolyam tanulói a következő iskolatípusokba nyertek felvételt:

|  |  |  |  |
| --- | --- | --- | --- |
|  | Gimnázium | Szakgimnázium | Szakközépiskola |
| 8.a | 3 fő | 8 fő | 5 fő |
| 8.b | 4 fő | 2 fő | 9 fő |
| Összesen | 7 fő | 10 fő | 14 fő |

1. **Bibliaismeret és hitoktatás**

Iskolánkban már több éve folyik bibliaismeret oktatás. 16 osztályban három nevelő végzi a munkát. Ebben a tanévben egy évfolyam kivételével, mindenhol teljes osztálylétszámmal dolgoztak. Az 6. évfolyamon a bibliaismeret mellett görög katolikus hittanra jártak a gyerekek.

Idén is megrendezésre került az Országos Bibliaismereti Verseny. Egy kis csapat állt össze, hogy a döntő és az azt megelőző két, levelezős forduló feladatait nyolc évfolyamon összeállítsák.

A döntőben 46 csapat vett részt, ami közel 184 gyereket jelentett. Az érdekes feladatokat különböző szemléltető eszközökkel tettük még különlegesebbé. Nagy feladatot vállaltunk ezzel ismét, de úgy gondolom sikeresen helyt álltunk, hiszen mindenki elégedetten távozott.

1. **TEHETSÉGGONDOZÁS, FELZÁRKÓZTATÁS, EGYÉNI FEJLESZTÉS**
2. **A tehetséggondozás formája, módja**

Pedagógiai tevékenységünk célja, hogy tanulóinkban rejlő tehetségek felismerésre és gondozásra kerüljenek. Nevelő-oktató munkánk középpontjában a személyre szabott fejlesztés, az egyéni képességek kibontakoztatása áll.

Intézményünk 2014. június 24-én vált regisztrált Tehetségponttá. A jól felkészült és a téma iránt elkötelezett kollégákkal két speciális tehetségterületen dolgoztunk ki tehetséggondozó programot, matematikai-logika és interperszonális területen. A technikai fejlődés irányvonalát követve a multimédia, az informatika, a robotika az idegen nyelv, a sport, a testi kinesztetikus terület tudatos beépítésre kerül a tehetséggondozó munkánkba.

Az Okoskodó matematikai tehetséggondozó program, a Gézengúz színjátszó kör, a Néprajzi hagyományokkal foglalkozó csoport munkájának minősítése 2018. február 19-én megtörtént. Nagy örömünkre Akkreditált Kiváló Tehetségpont lett iskolánk.

Az iskolai tehetségprogram működtetése a tehetségtámogató csoport által valósul meg. A csoport a 2018-2019-es tanévtől munkaközösségi keretek között végzi munkáját. A munkaközösség tevékenységének fő területei a tehetségazonosítás, a tehetséggondozás, a tehetségfejlesztés.

Tehetséggondozó munkánkban fontosnak tartjuk a pályázati lehetőségek kihasználását is. Sikeresen pályáztunk a Medve Matektáborra, mely a Matematika Összeköt Egyesület szervezői csapatának tehetséggondozó tábora.

Az elmúlt évek során elhivatott nevelőtestületünk igyekezett minél tudatosabb tehetséggondozó munkát végezni, tanulóinkat színvonalas versenyekre felkészíteni./ Országos Baptista Matematika Verseny Tiszaroff, Országos Sziporka Matematika Verseny Budapest, Országos Baptista Színjátszó Találkozó Kisújszállás, Baptista Iskolák Kamara Néptánc Versenye Nagyhalász, Gyöngyhalász Országos Baptista Ki Mit Tud?

A tehetségpont működtetésében nagymértékben számíthatunk jelenlegi és régi fenntartónk támogatására. A Baptista Szeretetszolgálat teljes odaadással segíti munkánkat, biztosítva minden feltételt ahhoz, hogy a baptista iskola több lehessen, mert ”a baptista iskola, több mint iskola”.

A tehetségtámogató munkaközösségünk vezetője részt vett Az Új Nemzedék Központ Nonprofit Közhasznú Korlátolt Felelősségű Társaság által szervezett továbbképzésen, mely felkészítette az iskolai tehetségazonosítást támogató online mérés lebonyolítására és a tehetségígéretek kapcsán felmerülő intézményi feladatok koordinálására

A tanévben végzett munkánk ünnepélyes bemutatása, lezárás egy nagyon hangulatos és színes produkciókkal teli tehetségnappal történt, 2019. május 24-én.

1. **A felzárkóztatás formája, módja**

A tanulási lemaradással küzdő tanulóink felzárkóztató foglalkozásokon vehetnek részt magyar nyelv és irodalom valamint matematika tantárgyakból. Személyre szabott feladatokkal igyekszünk segíteni a lemaradt tanulókon.

A felzárkóztatás formái:

* heti 1 alkalommal felzárkóztató foglalkozás
* tanórán belüli differenciált foglalkozással

1. **Sajátos nevelési igényű tanulók ellátása**

Ebben a tanévben 10 fő sajátos nevelési igényű tanuló volt. Ellátásukat egy tanulásban akadályozottak pedagógiája szakos gyógypedagógus végezte.

1. **BTMN-es tanulók ellátása**

Intézményünkben 20 fő BTMN –es tanuló fejlesztésére került sor a tanév során, saját szakember – fejlesztőpedagógus – közreműködésével.

1. **A DIFER-mérések eredményének összefoglalása**

Tanév elején felmértük azon első osztályosok körét, akiknél az év kezdete óta szerzett tapasztalatok alapján az alapkészségek fejlesztésére nagyobb hangsúlyt kellett fektetnünk, és ezért a pedagógusaink indokoltnak látták a Diagnosztikus fejlődésvizsgáló rendszer alkalmazását. A vizsgálatot 6 első évfolyamos tanulóval végeztük el.

A vizsgálat eredménye:

|  |  |  |  |  |  |
| --- | --- | --- | --- | --- | --- |
|  | Előkészítő  szint | Kezdő szint | Haladó szint | Befejező  szint | Optimun  szint |
| Írásmozgás - koordináció | 1 fő | 3 fő | 1 fő | 1 fő | 0 fő |
| Beszédhallás | 0 fő | 1 fő | 2 fő | 1 fő | 2 fő |
| Relációszókincs | 0 fő | 1 fő | 4 fő | 1 fő | 0 fő |
| Elemi számolási készség | 2 fő | 2 fő | 2 fő | 0 fő | 0 fő |
| Tapasztalati következtetés | 1 fő | 0 fő | 2 fő | 1 fő | 2 fő |
| Tapasztalati összefüggés-megértés | 0 fő | 3 fő | 3 fő | 0 fő | 0 fő |
| Szociális motívumok és készségek | 0 fő | 3 fő | 3 fő | 0 fő | 0 fő |

Az eredményekből kitűnik, hogy az olvasás- és írástanulás megkezdéséhez szükséges beszédhallás készsége 1 tanuló kivételével valamennyi első osztályos esetében megfelelő szintű. A matematikatanuláshoz szükséges elemi számolási készség, valamint a tudásszerzés, a tanulás, a gondolkodás fejlődéséhez elengedhetetlen tapasztalati következtetés és tapasztalati összefüggés-megértés azonban több gyerek esetében intenzív fejlesztést igényelt. Az eredményes beilleszkedés, a társas kapcsolatokhoz szükséges szocialitás is fejlesztésre szorult. Ezen eredmények alapján kezdtünk hozzá intenzív fejlesztésükhöz. Egy gyerek szinte valamennyi területen az optimum, illetve a befejező szinten állt. Ő a tanév során optimális ütemben vette az akadályokat. Teljesítményének minősítése év végén „Jól teljesített lett”. Két gyerek vizsgálati eredménye azonban előkészítő, illetve kezdő szintű. Ők a célirányos fejlesztés ellenére sem tudták teljesíteni a tantervi követelményeket, évet kell ismételniük. A többi tanuló a lelkiismeretes gondoskodás eredményeként megfelelően teljesített.

1. **Iskolapszichológiai munka**

Iskolánkban nincs pszichológus.

1. **TANÓRÁN KÍVÜLI SZABADIDŐS FOGLALKOZÁSOK**

Az iskolánk programjából adódó nevelési feladatok egy része a tanórai, más része azonban a tanórán kívüli foglalkozások keretében zajlik. Fontosnak tartjuk, hogy tanítványaink a tanórai kereteken kívül is a lehető legátfogóbb személyiség- és képességfejlesztésben részesüljenek.

Ennek érdekében délutáni szabadidős foglalkozásokat szerveztünk. Ezek a tevékenységek elmélyítik, megszilárdítják a gyerekek tanórákon szerzett ismereteiket

Tanórán kívüli foglalkozások alakulása:

|  |  |
| --- | --- |
| Feladat | Létszám |
| Felzárkóztató foglalkozás | 72 fő |
| Tehetséggondozás | 77 fő |
| Szakkör | 131 fő |
| Fejlesztő foglalkozás | 36 fő |
| Énekkar | 10 fő |
| Sportkör | 77 fő |

A tanórán kívüli foglalkozásokat az idei tanévben is az egyéni képességek kibontakoztatására szerveztük, tehetséggondozás, szakkör, illetve felzárkóztató foglalkozások keretein belül.

A tehetséges tanulók számára a képességük kibontakoztatásának biztosítása továbbra is fontos feladatunk. Erre lehetőség nyílik a különböző szakkörökön, tehetséggondozó foglalkozásokon.

Tanulóink számára olyan szakköröket, programokat szervezünk, ahol mindenki megtalálja a számára legmegfelelőbb elfoglaltságot. Így kerülhet sor a rejtett tehetségek megtalálására, azonosítására, majd a tehetséggondozásra.

|  |  |
| --- | --- |
| **Szakköri foglalkozások** | |
| Magyar szakkör 2.a-b | 10 fő |
| Matematika szakkör 2.a-b | 10 fő |
| Bibliaszakkör 3.a-b | 10 fő |
| Táblajáték szakkör 3.a-b | 10 fő |
| Magyar szakkör 4.a-b | 10 fő |
| Robotika 3-4. évf. | 12 fő |
| Környezetvédelmi szakkör 5-6. | 11 fő |
| Életmód szakkör 5-6. | 10 fő |
| Matematika 5-6. | 14 fő |
| Angol szakkör 5. | 10 fő |
| Angol szakkör 6. | 14 fő |
| Énekkar 5-6. | 10 fő |

|  |  |
| --- | --- |
| **Tehetségfejlesztő foglalkozás** | |
| Tánc 2.a-b | 14 fő |
| Matematika 3.a-b | 10 fő |
| Matematika 4.a-b | 9 fő |
| Sakk | 13 fő |
| Matematika 5-8. | 14 fő |
| Színjátszó kör 5-8. | 17 fő |
| **Sportkör** | |
| Tollas 5-6. | 10 fő |
| Aerobik 5-6. | 14 fő |
| Önvédelmi sport | 10 fő |
| Floorball | 17 fő |
| 1.a-b | 10 fő |
| 3.a-b | 8 fő |
| 4.a-b | 8 fő |

Magyar és matematika előkészítőt indítottunk nyolcadikos, végzős diákjainknak, ezzel segítve sikeres felvételijüket. Felzárkóztató foglalkozáson 72 fő vesz részt.

1. **SZEMÉLYI FELTÉTELEK ALAKULÁSA**
2. **Pedagógus létszám**

A 2018/2019-es tanév feladatellátását a következő alkalmazottak biztosítják:

|  |  |
| --- | --- |
| Teljes állású pedagógus | 27 fő |
| Félállású pedagógus | 1 fő |
| Óraadó pedagógus | 3 fő |
| Tartósan távol lévő pedagógus | 4 fő |

Szakos ellátottságunk a tanévben100 %-os volt.

Az oktató-nevelő munkát öt munkaközösség segíti és irányítja.

|  |  |
| --- | --- |
| **Munkaközösség megnevezése** | **Vezetője** |
| Alsó tagozat 1-2. évfolyam | Kissné Tamás Judit |
| Alsó tagozat 3-4. évfolyam | Majoros Györgyné |
| Humán munkaközösség felső tagozat | Gebri Andrea |
| Reál munkaközösség felső tagozat | Szabóné Kecskés Éva |
| Tehetséggondozó | Szikszay István Zoltánné |

1. **Pedagógiai munkát közvetlenül segítők, technikai dolgozók, közfoglalkoztatottak száma**

|  |  |
| --- | --- |
| Pedagógiai munkát segítő dolgozók | 2 fő |
| Rendszergazda | 1 fő |
| Gazdasági ügyintéző | 1 fő |
| Technikai dolgozók | 7 fő |

Közfoglalkoztatott munkaerőt nem alkalmazunk.

1. **Pedagógus továbbképzések, szakvizsgák**

|  |  |  |
| --- | --- | --- |
| **Képzés megnevezése** | **Óraszám** | **Pedagógus neve** |
| Felkészítés az iskolai 5. évfolyamos tehetségazonosítást támogató online mérés lebonyolításához és a tehetségígéretek kapcsán felmerülő intézményi feladatok koordinálásához | 30 órás pedagógus továbbképzés | Szikszay István Zoltánné |
| Pozitív pszichológia a tanteremben – pozitív pedagógia továbbképzés pedagógusok számára | 30 órás pedagógus továbbképzés | Szabóné Kocsis Krisztina |
| Disztográfia – a helyesírás zavarának egy lehetséges kezelése | 10 órás pedagógus továbbképzés | Karásziné Gönczi Edina |
| Pedagógusok felkészítése a minősítésre | 10 órás pedagógus továbbképzés | Bajnayné Fodor Irén  Kissné Tamás Judit  Nyiri-Varga Kitt |
| EKE TTK – Testnevelés tanári szak. |  | Szendrei Gábor |
| ELTE – Gyógypedagógia szak. |  | Müller Angelika |
| A tanulók képességkibontakoztatásának elősegítése a köznevelési intézményekben  (Hangszerismereti alapok) | 30 órás pedagógus továbbképzés | Kissné Tamás Judit  Stahorszkiné Bernáth Márta |
| „Élmény tanulni!”  Animátor képzés | 10 órás pedagógus továbbképzés | Horváthné Bodnár Emese  Karásziné Gönczy Edina  Képes Nikoletta  Lipcseiné Hódi Ildikó |
| „Élmény tanulni!”  Pedagógus felkészítés | 10 órás pedagógus továbbképzés | Majoros Györgyné  Stahorszkiné Bernáth Márta  Gönczyné Gyöngyösi Edit  Rimóczyné Barárfalvi Ágnes |
| BIT műhelymunkái |  | Müller Angelika |

1. **Pedagógusminősítés, szaktanácsadás, tanfelügyelők**

Az intézményben a következő pedagógus minősítésére került sor:

|  |  |  |  |  |
| --- | --- | --- | --- | --- |
| **Név** | **Portfólió feltöltése** | **Minősítés** | **Átsorolás** | **Elérni fokozat** |
| Nyiri-Varga Kitti | 2018.november 26. | 2019.május 7. | 2020.január 1. | Pedagógus I. |
| Bajnayné Fodor Irén | 2018.november 26. | 2019.március 13. | 2020.január 1. | Pedagógus II. |
| Huncsik Sándor | Visszavonás történt | - | - | - |
| Huncsikné Karajz Györgyi | Visszavonás történt | - | - | - |

Két nevelő minősítése a következő tanév őszén valósul meg.

1. **Belépő új pedagógusok segítése**

Ebben a tanévben két gyakornok pedagógus dolgozott. A gyakornokok munkáját mentorok segítették, munkaközösség-vezetők segítették, akik negyedévente látogatták a gyakornokok óráit, foglalkozásait.

1. **Belső tudásmegosztás**

Iskolánkban minden pedagógus számára fontos a szakmai megújulás, ismereteinek bővítése. A fejlődés érdekében továbbképzéseken vettünk részt, néhányan tovább tanultak. Az így megszerzett tudásukat átadják, közvetítik kollégáik felé. A képzés során összegyűjtött segédanyagot a tantestület rendelkezésére bocsájtották, melyeket mindenki saját igényeinek megfelelően épített be mindennapi munkájába.

Intézményünkbe nagyon sok egyéni bánásmódot igénylő gyerek jár, akik tanulási vagy magatartási nehézségekkel küzdenek. Ezért örülünk annak, hogy Müller Angelika kolléganőnk fő tantárgya mellett fejlesztő pedagógusként is segíti fejlődésüket.

A folyamatos tudásmegosztás több szinten működik: az azonos évfolyamon tanítók között, mikro csoportokban, munkaközösségeken belül, valamint a helyi szakmai továbbképzések alkalmával.

1. **TÁRGYI FELTÉTELEK ALAKULÁSA**
2. **Az épület állaga**

Az iskola 1981-ben épült, 38 éves. Az épület világítása, fűtése, vízrendszere korszerűtlen, elavult. Ebből kifolyólag állandó karbantartásra van szükség. A fűtési szezonban a kazánok rendszeresen meghibásodtak. Javíttatásukról az Önkormányzat folyamatosan gondoskodott.

Az épület külső állaga az ősszel elvégzett karbantartási munkák után jónak mondható. A belső karbantartások során sikerült javítani a vizesblokkok állapotán. A tantermek, tornaöltözők PVC borítása felszakadozott, egyes termekben balesetveszélyes. A világítás fénycsöveit heti rendszerességgel kell cserélnünk. A tetőtéri tantermek májustól nagyon melegek, vastagabb szigetelésre lenne szükség.

A tanév folyamán a következő karbantartási munkák valósultak meg:

|  |  |
| --- | --- |
| **Karbantartási feladat** | **Összeg** |
| Tornateremtűzfal, Intézmény homlokzatának burkolata | 2.033.651 |
| Férfi nevelői öltöző | 295.000 |
| I. emeleti nevelői mosdó | 451.000 |
| Tanulói vizesblokkok | 243.981 |
| Takarítók helyisége | 277.148 |
| Tornaterem előtti tér | 107.625 |
| Tornaterem árnyékolása | 195.000 |
| Tankonyha | 62.650 |
| Neoncsövek | 60.000 |
| Udvari játékok | 70.000 |
| Folyosói szekrények biztonsági üvegezése | 180.000 |
|  | **3.976.055** |

1. **Az ésszerű gazdálkodás érdekében megtett intézkedések**

Az ésszerű takarékos gazdálkodás érdekében nagyon sok szakmunkát igénylő feladatot a karbantartók végeznek el. Megfontoltan költekezünk, az iskolai éltünket a takarékosság jellemzi. A költségvetés tervezésénél figyelembe vesszük az iskolai év várható eseményeit. A feladatainkat úgy végezzük, hogy a tervezetet ne lépjük túl.

1. **Tárgyi eszközök állapota, változások**

Intézményünk taneszköz ellátottsága folyamatos pótlást igényel. A sporteszközök javításra szorulnak (zsámolyok, ugródomb, tornapadok). A heti öt testnevelés óra bevezetésével indokolttá vált a tornaterem térelválasztójának beszerzése.

Mivel az oktatás ma elképzelhetetlen informatikai eszközök nélkül, fontos a számítógéppark folyamatos korszerűsítése, bővítése. A felső tagozatos tantermek az idei tanévben projektorokkal, interaktív táblákkal teljesen felszereltek lettek. A folyamatos igénybevétel miatt karbantartásuk, javíttatásuk folyamatos.

Folyamatosan használódnak az intézmény egyéb berendezései, bútorai, tanulói táblái így el kell készíteni egy középtávú fejlesztési tervet, mely a fenntartó egyetértésével biztosítja, hogy a gépek, berendezések és maga az épület folyamatosan jó állapotban szolgálja használóit.

A tanévben bővült az iskola eszköztára. Sikerült eszközöket beszereznünk tantárgyi oktatáshoz, szakkörökhöz, sportkörökhöz, napközis, tanulószobai foglalkozásokhoz.

Az EFOP-3.3.5-17-2017-00058 azonosítószámú projekt keretében beszerzésre kerültek a következő tárgyi eszközök:

|  |  |  |
| --- | --- | --- |
| **Tárgyi eszközök** | **Mennyiség** | **Érték** |
| Táblagép | 2 | 119.978 |
| Notebook | 1 | 111.989 |
| Nyomtató | 1 | 32.989 |
| Projektor | 1 | 117.000 |
| Vetítővászon | 1 | 31.742 |
| **Összesen:** | **6** | **413.698** |

1. **BELSŐ KOMMUNIKÁCIÓ, INFORMÁCIÓ ÁRAMOLTATÁS FORMÁJA, MÓDJA, HATÉKONYSÁGA**

A belső kommunikáció az iskolavezetőség tagjai között napi rendszerességű. Az iskolavezetőségi értekezleteket havonta hívtuk össze, illetve, ha aktuális teendő adódott, rendkívüli megbeszélést is tartottunk. A kommunikáció a kollégák felé a nevelőtestületi értekezleteken és elektronikus formában valósult meg, továbbá a hirdetőtáblán tájékoztattuk az érintetteket az aktualitásokról.

Az iskolai honlapunkon és közösségi oldalunkon mindenki nyomon követhette intézményünk életét, hozzájuthatott aktuális információkhoz.

1. **GYERMEKVÉDELMI MUNKA**
2. **Éves munka értékelése**

A gyermek- és ifjúságvédelmi tevékenység átfogja az iskolai élet egészét. Célja: a prevenció, a gyermekek hátrányos helyzetének csökkentése és a veszélyezettség kialakulásának megelőzése, segítségnyújtás, együttműködés a szakemberekkel. Rendszeresen figyelemmel kísérjük a nyilvántartott tanulók tanulmányi eredményét, magatartásukat és mulasztásaikat.

A második félévben keddi napokon iskolai szociális segítő támogatta munkánkat, Lehelné Béres Ilona személyében. Segítséget nyújtott a magatartási problémákkal és szociális hátrányokkal küzdő tanulók részére.

A szociális hátrányok és a tanulási nehézségek enyhítését intézményünkben tantárgyi korrepetálások, fejlesztő foglalkozások, napközis és tanulószobai tevékenységek és szakkörök támogatják, segítik.

A gyermek- és ifjúságvédelmi feladatok ellátásában és a tanulók fejlődését veszélyeztető körülmények megelőzésében, feltárásában, megszüntetésében iskolánk minden pedagógusa aktívan közreműködött. A pedagógusok nyitottak, felmerülő problémákat nem hagytak megoldatlanul. Észlelték a gyermek iskolai munkájában és viselkedésében bekövetkező negatív változásokat, jelezték az iskolavezetés felé.

A tanórán és a tanórán kívül is egyaránt segítették a hátrányos helyzetű tanulók felzárkóztatását, valamint a tehetséges, jó képességű szociális hátránnyal rendelkező gyermekek fejlesztését. Kapcsolatot tartottak a szülőkkel, családlátogatásokon vettek részt. Az osztályfőnökök, szaktanárok az iskolavezetés felé jelezték észrevételeiket, melyeket továbbítottunk a megfelelő szervekhez.

1. **Gyermekvédelemmel kapcsolatos statisztikai adatok**

Tanulói létszám: 283 fő

Hátrányos helyzetű tanuló: 57 fő

Halmozottan hátrányos helyzetű: 72 fő

Veszélyeztetett tanulók: 21 fő

Felmentett tanulók: 1 fő

BTMN-s: 20 fő

Az intézmény 283 tanulója közül 219 tanuló részesül ingyenes iskolai étkezésben. Napközis gyermekeink száma 111 fő, tanulószobán 72 fő vesz részt.

Kontroll vizsgálaton a nyíregyházi Pedagógiai Szakszolgálatnál 16 fő, míg a Szakértői Bizottság előtt 7 fő jelent meg. Intézményünkben a nevelőszülőknél elhelyezett gyerekek száma 18 fő.

Az előző tanévhez képest 5,7%-kal emelkedett a veszélyeztetett tanulók száma. Míg 2018-ban 12 veszélyeztetett tanuló volt regisztrálva, addig idén 21 veszélyeztetett tanulónk volt. Növekedett a nevelőszülőknél elhelyezett iskoláskorú gyermekek száma is. Az elmúlt tanévben 13 tanulónk, míg ebben a tanévben 18 nevelőszülőknél elhelyezett gyermek tanult iskolánkban.

1. **INTÉZMÉNYI ÖNÉRTÉKELÉS**

A pedagógusok önértékelésének célja a tanfelügyelethez hasonlóan a pedagógusok nevelő-oktató munkájának fejlesztése – a kiemelkedő és a fejleszthető területek meghatározásával.

Mindkét pedagógus sikeresen minősült. Átsorolásukra 2020. január 1-én kerül sor.

A pedagógusok önértékelését az éves önértékelési tervben megjelölt felelősök végezték el. Az önértékelési csoportot tagjai:

1. Deák Ágnes
2. Béresné Szilvási Marianna
3. Huncsik Sándor
4. Majoros Györgyné
5. Kissné Tamás Judit
6. Szabóné Kecskés Éva
7. Gebri Andrea

A pedagógus-önértékelés során alkalmazott adatgyűjtés módszerei: dokumentumelemzés, megfigyelés, interjú és kérdőív.

A 2018/2019-es tanévre 2 nevelő önértékelését terveztük. Mindkettő nevelő önértékelése megtörtént.

1. Bajnayné Fodor Irén
2. Béresné Szilvási Marianna

December hónapban mindegyik pedagógus önértékeléshez kapcsolódó anyaga feltöltésre került. A fejlesztési tervek elkészültek.

Az önértékelés zárásaként a pedagógus a vezetővel egyeztetve egyéni önfejlesztési tervet készít, végezetül az elkészült dokumentumok feltöltésre kerülnek az informatikai rendszerbe.

1. **KÖZÖSSÉGI RENDEZVÉNYEK, ÜNNEPSÉGEK, PROGRAMOK**

**Közösségi rendezvények**

* Községünk életében már hagyománnyá vált Szüreti vigasságok - Falunapot az idén szeptember 15-én rendezték meg. Ez az alkalom ismételten lehetőséget biztosított a gyerekek, a szülők, az iskola partnerei közötti kapcsolat mélyítésére. Tanulóink különböző produkciókkal kápráztatták el a közönséget. A hangulat fokozása érdekében tantestületünkkel főzőversenyen vettünk részt, ami még jobban összekovácsolta a csapatot.
* 2018. november 8. Országos Baptista Hangos Meseolvasó Verseny.
* 2018. december 20-án a Mindenki Karácsonya programját tartottuk meg a társintézményekkel, szülők, partnerek meghívásával.
* 2019. április 12. IV. Országos Baptista Bibliaismereti Verseny.

A döntőben 46 csapat 184 tanulója mérte össze tudását. A verseny szervezésekor egyik fő célkitűzésünk az volt, hogy a hozzánk járó fiatalabb generáció jobban megismerje az egyháztörténelem kiemelkedő egyéniségeinek példaértékű életét. A versenyzők ebben a tanévben is a mai kornak megfelelő szintű izgalmas, szórakoztató, sokoldalú feladatokon keresztül bizonyíthatták rátermettségüket a Biblia ismeretével kapcsolatban. A szervezők a feladatok összeállítása során nagy hangsúlyt fektettek a kompetencialapú feladatok gyakorlati alkalmazására digitális eszközök felhasználásával.

2019. április 12. „… az ember mindig hisz egy kissé a csodában.” (Márai Sándor) címmel idén is meghirdettük húsvéti rajzpályázatunkat. Az Országos Baptista Rajzpályázat eredményhirdetésére április 12-én, ünnepélyes keretek között került sor.

* 2019. május 03. Honfoglalás című projekt indítása.

„Múltunk tisztelete jelenünk méltósága” üzenetét igyekeztünk közelebb hozni a diákokhoz a májusban új kezdeményezésként indult Honfoglalás projektünkkel.

Tanulóink a projekt keretén belül több héten keresztül élményszerűen, játékos formában ismerkedtek meg elődeink szellemi és tárgyi hagyományaival, történelmi emlékeivel. Ezt a szerteágazó témát változatos módszerekkel, többféle megközelítésből próbáltuk körbejárni. Foglalkoztunk őseink ruházatával, fegyvereikkel, étkezési szokásaikkal, mindennapjaikkal.

A projektnek köszönhetően az órai foglalkozásokon előtérbe került a csoportmunka, amely erősítette az osztályon belül a közösségi szellemet. Diákjaink hasznos ismeretekkel lettek gazdagabbak ezalatt a három hét alatt.

* 2019. május 24. Tehetségnap. Honfoglalás projekt zárása.

Kiválóan akkreditált tehetségpontként a tehetségnap első részében a különböző tehetségterületek (matematika, robotika színjátszás, hagyományőrzés) számoltak be munkájukról, sikereikről, eredményeikről. Tehetséges tanulóink bemutatták produkcióikat. Népi gyermekjátékot, aerobicot s több táncos produkciót láthatott a közönség.

A nap második részében az évfolyamok tájékoztatást adtak a projektben végzett tevékenységeikről, illetve kiállítást rendeztek az elkészített munkadarabokból, tárgyakból. Színes, élményekkel teli programunk nagy sikerrel zárult le.

* 2019. május 24. Gyermeknap-elsősök avatása.
* 2019. június 7-én az V. Országos Baptista Labdarúgó Bajnokságon 3 korcsoportban 123 gyerek mérte össze tudását.
* 2019. június 13. Június utolsó hetében nem lehetett panaszunk az időjárásra, mindenki legnagyobb örömére sikerült az utolsó napokat feledhetetlenné tenni az elmaradt gyermeknapi programok pótlásával. Nem mindennapi élményekben részesültek tanulóink. A tanulói és szülői visszajelzések is mind ezt igazolják.

**Ünnepségek**

* A tanévnyitó alkalmával a tanító néni és óvó néni kíséretében, az „óvoda-iskola átmenetet” segítő projektnek köszönhetően várakozással, bátran lépték át az iskola kapuját a leendő első osztályos tanulók.
* Idősek napja alkalmából október 01-én a két második osztály műsorral és ajándékkal köszöntötte a szép korúakat.
* 2018. október 05. Megemlékezés az aradi vértanúkról
* 2018. október 19. Megemlékezés az 1956. okt. 23-i forradalom és szabadságharc, valamint a Köztársaság kikiáltásának évfordulójáról.

Méltó ünnepi műsort tekinthettünk meg a 7. évfolyam jóvoltából. Színházi elemekkel tarkított, érzelmekkel teli műsorral emlékeztek meg iskolánk 7. évfolyamos tanulói az 1956. október 23-ai évfordulóról.

* 2018. október 26. Reformáció napja.

A 8. évfolyamos diákok ünnepi műsorukban méltóképpen emlékeztek meg Luther Mártonról, Kálvin Jánosról, illetve az ellenreformáció áldozatairól.

* 2018. november 09-én a Magyar nyelv napjáról emlékeztünk meg.
* 2018. november 29.Iskolai hálaadás.

Az előző tanévekhez hasonlóan idén is megrendeztük hálaadó ünnepségünket. Az 5. évfolyamos tanulók szívmelengető műsora még inkább elmélyítette szívünkben a hála érzését. Ezt a napot a vidámság, a pozitív gondolatok, a testvériség érzése lengte át.

* 2018. december 17-én az Öregek Otthonában szereztek örömöt a jelenlévőknek karácsonyi műsorukkal a harmadikos tanulók.
* 2018. december 20-án hagyományőrző és a szeretet fontosságát kiemelő Karácsonyi ünnepséget tartottunk.
* 2019. január 22. Megemlékezés a magyar kultúra napjáról
* 2019. február 25. Megemlékezés a kommunista és egyéb diktatúrák áldozatairól
* 2019. március 14. Megemlékezés az 1848-49-es forradalomról és szabadságharcról

Hagyományainkhoz hűen az 1848-49-es forradalom- és szabadságharc évfordulójáról ebben a tanévben is a negyedik évfolyamosok emlékeztek meg. Műsorukban felidézték történelmi múltunk kicsiny részét, mely során visszaemlékezhettünk hőseinkre.

* 2019. április 11. Költészet napi megemlékezés
* 2019. április 16. Megemlékezés a holokauszt áldozatairól
* 2019. április 24. Megemlékezés a Föld napjáról
* 2019. május 3. Az Idősek Otthonában Anyák napi műsorral köszöntöttük az édesanyákat, nagymamákat.
* 2019. június 04. A Nemzeti Összetartozás Napja

Méltó ünnepi megemlékezést hallhattunk az 5. b osztályosok jóvoltából. A gyerekek felidézték, azt a tragikus történelmi pillanatot és következményeit, amelynek következtében Magyarország területeinek 2/3-t elveszítette, illetve a magyar lakosság harmada került az új határokon túlra.

* 2019. június 15-én Ballagással egybekötött tanévzáró ünnepséggel zártuk le a tanévet.

31 ballagó diák búcsúzott tanáraitól, diáktársaitól, az iskola dolgozóitól és magától az iskolától, melynek falai között 8 feledhetetlen évet töltöttek el.

**Programok**

* 2018. szeptember 28. „Kerekezz a holnapért!- Környezettudatos, egészséges életmódot népszerűsítő program (ÖKO program)

Iskolánk elkötelezett híve a környezettudatos szemléletmód megalapozásának, az egészséges életmód kialakításának, és a közlekedési morál javításának. Ebben a tanévben is megrendeztük a „Kerekezz a holnapért!” elnevezésű programunkat. Intézményünk tanulói és nevelői kerékpárral illetve gyalogszerrel érkeztek ezen a napon iskolába, illetve tanulóinkkal együtt kibicikliztünk a Fráter kúriához, ahol egy felejthetetlen délutánt töltöttünk el együtt. Kerékpározás és séta közben gyakoroltuk a helyes, kulturált közlekedés szabályait. Odafigyeltünk egymásra, társainkra és mindazokra, akik velünk együtt úton voltak.

* 2018. szeptember 28.Pályaorientációs nap.

Ezen a napon diákok különböző formában, helyszíneken, életkoruknak megfelelően ismerkedhettek meg az egyes szakmákkal. Legfőbb célja ennek a napnak az volt, hogy elősegítse a hozzánk járó tanulók ismereteinek, tapasztalatainak bővítését a munka különböző színterein, megkönnyítve ezzel a későbbi pályaválasztási döntés meghozatalát.

* 2018. október 2-3. „Mozdulj az egészségedért!”

Rendezvényünkkel a mozgás fontosságára irányítottuk a figyelmet, hisz ez az egészségmegőrzés fontos záloga. Tanulóink a mozgás adta öröm és a közösséghez tartozás élményével gazdagodva térhettek haza.

* 2018. november 15. Nyílt tanítási nap-iskolába csalogató.

Már hagyomány intézményünkben, hogy a szülők minden tanév novemberében a nyílt tanítási napon betekintést nyerhetnek iskolánk oktató-nevelő munkájába. Fontos ez az esemény számunkra is a hatékony, közös együttműködés szempontjából.

A szülőkkel való találkozások, különböző fórumok lehetőséget biztosítanak számunkra, hogy iskolánkat bemutassuk, vonzóvá tegyük a hozzánk érkező tanulók számára.

* 2018. november 20. Pályaválasztási szülői értekezlet.

Ezen a találkozón igyekeztünk segítséget nyújtani a kedves szülőknek, hogy minél több információ kerüljön birtokukba a felvételi eljárásról. Megbeszéltük tehát a  felvételi eljárással kapcsolatos határidőket, kitöltöttük az írásbeli vizsgára való jelentkezési lapokat, s tájékoztattuk őket hogy a 8. osztály elvégzése után 3 irányba lehet tovább haladniuk diákjainknak.

A tanulók választhatnak szakközépiskolát, szakgimnáziumot és gimnáziumot. Továbbá hangsúlyoztuk számukra, hogy a gyerekek olyan iskolát, szakmát válasszanak maguknak, amely érdeklődésüknek, képességeiknek megfelelnek.

* 2018. december 06. Mikulásfutás, sorverseny az óvodások közreműködésével
* 2018. december 07. Minden osztály Mikulás napi klubdélutánt tartott illetve a felső tagozatos gyerekek Mikulás diszkón szórakozhattak.
* 2018. december 21. Karácsonyi kézműves délelőtt.
* 2019. február 22. Farsang – Álarcos bál.

Alig pihentük ki az első félév fáradalmait, és már teljes gőzzel készültek az osztályok a farsangi mulatságra. Osztályfőnökeik irányításával tervezték a koreográfiákat, kézműves foglalkozás keretében a dekorációkat az újrahasznosítás jegyében. A produkciók olyan jól sikerültek, hogy kettő közülük kiérdemelte a „Gyöngyhalász” Országos Baptista Ki mit tud?-on való részvételt.

* 2019. március 03-05. Kulturális kirándulás a fővárosban.

Iskolánk 18 tanulója abban a megtiszteltetésben részesült, hogy 2019. március 03-05 között egy háromnapos budapesti kiránduláson vehetett részt a Baptista Szeretetszolgálatnak köszönhetően.

* 2019. március 20. π-day Tehetségnap.

Matematikusaink immár harmadik alkalommal rendezték meg a PÍ napot, mely a különböző kompetenciaterületek fejlesztése mellett az eddig csendben megbúvó képességek felszínre törését is elősegítette. Hatalmas munka volt, de megérte.

* 2019. április 17. Húsvéti kézműves délelőtt.
* 2019. május 03. Anyák napi kézműves délelőtt.
* 2019. április 30. Az 1-2. évfolyam Sóstógyógyfürdőre kirándult.
* 2019. április 30. A 3-4. évfolyam budapesti kirándulása.
* 2019. május 3-4. A 8. évfolyam tanulmányi kirándulása Szilvásváradra.
* 2019. május 23-án a 7.a osztály Miskolcra látogatott el.
* 2019. június 04-én több felső tagozatos osztály egy felejthetetlen napot töltött el a Hortobágyon.

**A rendezvények, programok célja:**

* kapcsolatteremtés a pedagógusok és a szülők, illetve a pedagógusok és a diákok között,
* szeretetre, tiszteletre, megbecsülésre, mások elfogadására való nevelés,
* hagyományőrzés,
* a tanulók személyiségének fejlesztése,
* közösségépítés az osztályon, évfolyamokon belül.

1. **SIKERES PÁLYÁZATOK, SAJÁT BEVÉTELEK ALAKULÁSA**

Ebben tanévben folytatódott az EFOP-3.3.5-17 kódszámú „Korszerű pedagógiai módszerek alkalmazását segítő Iskolai Közösségi Program kísérleti megvalósítása” című pályázat. A pályázat iskolai osztályközösségek komplex, bentlakásos és napközis formában megvalósuló tematikus programját valósította meg.

|  |  |  |  |
| --- | --- | --- | --- |
| **Időpont** | **Tábor** | **Évfolyam/**  **létszám** | **Program megvalósítók** |
| 2019.június 3.hete | Sport, egészség  bentlakásos tábor | 3. évfol*y*am  12 fő | Stahorszkiné Bernáth Márta  Bodnár Marianna  Képes Nikoletta |
| 2019.június 3.hete | Környezetvédelem  napközis tábor | 6. évfolyam  24 fő | Gönczyné Gyöngyösi Edit  Horváthné Bodnár Emese |
| 2019.június 3.hete | Művészeti nevelés  napközis tábor | 4. évfolyam  30 fő | Majoros Györgyné  Huncsikné Karajz Györgyi  Karásziné Gönczi Edina  Huncsik Brigitta |
| 2019.június 4.hete | Sport, egészség  napközis tábor | 1.évfolyam  26 fő | Rimóczyné Barátfalvi Ágnes  Lipcseiné Hódi Ildikó  Pehi Jánosné |

Részt veszünk az EFOP-3.2.6-16-2016-0000-1 számú „A tanulók képesség-kibontakoztatásának elősegítése a köznevelési intézményekben” projektben. Ebben a tanévben módosításra került a Pedagógiai Program, 2 nevelő részt vett a pályázathoz kapcsolódó továbbképzésen.

A 7. b osztályos tanulók szívesen vettek részt a „Családok és iskolák együtt” EFOP-1.8.19-17-2017-00037 kódszámú családokat megcélzó drogprevenciós programban.

1. **IGAZGATÓI ÖSSZEGZÉS**

Ebben a tanévben is komoly munkát tudhatunk magunk mögött: terveztünk, szerveztünk, küzdöttünk (gyerekkel, szülővel), bosszankodtunk, szenvedtünk, izgultunk és örültünk az eredményeinknek, a sikereinknek, nem utolsó sorban és mellesleg neveltünk, tanítottunk. Igyekeztünk a tanulóinknak megadni mindazt a többletet, ami segítette kibontakozásukat. Ebben a többletben benne van tantestületünk többségének pozitív személyisége, a nevelés-oktatást segítők áldozatos munkája és az iskola valamennyi dolgozójának segítőkészsége.

Munkánk során a színvonalas oktató-nevelő munkára törekedtünk, amit végigkísért szeretetünk, ami a leghatékonyabb pedagógiai módszer a tanulók személyiségének fejlesztésére.

Továbbra is nagy hangsúlyt fektettünk a tanórai és tanórán kívüli rendezvényekre, tevékenységekre, ahol az osztályközösségek, szülői közösségek, partnerek is együttműködnek. A közös munka, az így szerzett élmények gyarapították, gazdagították a gyermekek érzelemvilágát, erősítették bennük az összetartozás érzését, az iskolához kapcsolódó élmények elmélyítését.

Az eredményes oktató-nevelő munkához jól képzett pedagógus csapattal rendelkezünk, akik fontosnak tartják a tanulási nehézséggel küzdők felzárkóztatását, a tehetség felismerését, annak kibontakoztatását.

1. **TERVEK A KÖVETKEZŐ TANÉVRE**

* a tehetséges tanulók fejlesztése, képességeik, készségeik kibontakoztatásával,
* angol oktatás erősítése,
* a halmozottan hátrányos helyzetű tanulók felzárkóztatása, esélyegyenlőségének biztosítása,
* a korszerű pedagógia módszerek alkalmazása a nevelő munkában,
* pedagógusok részvétele továbbképzéseken, csapatépítő programok szervezése,
* a szabadidő hasznos eltöltésére való igény fejlesztése, osztályközösségi programok számának növelése,
* a lemorzsolódás csökkentése érdekében felzárkóztató foglalkozások szervezése a felső tagozaton.

Kótaj, 2019. június 25.

Deák Ágnes

mb. igazgató